

Na osnovu čl. 47 st.3. i člana 49 Zakona o uređenju prostora i izgradnji objekata („Sl.list CG“ br.51/08, 40/10, 34/11, 40/11, 47/11, 35/13, 39/13, 33/14), člana 45 Zakona o lokalnoj samoupravi („Sl.list RCG“ br.42/03, 28/04, 75/05, 13/06 i „Sl.list CG“ br. 88/09, 3/10, 73/10, 38/12, 10/14), člana 31 Statuta Opštine Tivat (''Službeni list Republike Crne Gore – opštinski propisi'', broj 40/04 i 26/06, »Sl.list Crne Gore –opštinski propisi«, br.12/11, 21/11, 03/13), Odluke o pristupanju izradi DUP-a “Stari Krašići” sa programskim zadatkom („Sl.list CG“-opštinski propisi br.8/2014) i saglasnosti Ministarstva održivog razvoja i turizma, Direktorat za planiranje prostora, Podgorica, broj 104–436/5 od 08.09.2016. godine, Skupština opštine Tivat, na sjednici održanoj dana 20.09.2016. godine, donijela je

**O D L U K U**

**o donošenju Detaljnog urbanističkog plana**

**„STARI KRAŠIĆI“**

**Član 1**

Ovom Odlukom donosi se Detaljni urbanistički plan „STARI KRAŠIĆI” ( u daljem tekstu Plan). Obrađivač Plana je „ARHIPLAN CG“ d.o.o. Podgorica.

**Član 2**

Planom je obuhvaćeno područje površine **2,67 ha.**

Koordinate lomnih tačaka linije granice plana, sve u KO Krašići:



**Član 3**

Plan se donosi za period do 2020. godine.

**Član 4**

Planirana namjena u okviru zahvata predmetnog Plana su površine za stanovanje male gustine – SMG, površine za centralne djelatnosti – CD, saobraćajne površine i površine elektroenergetske infrastrukture - trafostanice – IOE.

**Član 5**

Komunalno opremanje građevinskog zemljišta vršiti će se u skladu sa postavkama Plana prema Zakonu o uređenju prostora i izgradnji objekata.

**Član 6**

Za realizaciju Plana nadležan je organ lokalne uprave nadležan za poslove uređenja prostora i izgradnje objekata.

**Član 7**

Sastavni dio ove odluke je planski dokument sačinjen u analognoj i digitalnoj formi koji sadrži tekstualni i grafički dio.

**Član 8**

Stupanjem na snagu ove Odluke prestaje da važi dio iz DUP-a Krašići (“Sl.list RCG- opštinski propisi 25/92 i 14/95), koji se odnosi na površinu predmetnog Plana.

**Član 9**

Ova odluka stupa na snagu osmog dana od dana objavljivanja u „Službenom listu Crne Gore“-opštinski propisi i biće objavljena u jednom dnevnom štampanom mediju koji se distribuira na teritoriji Crne Gore, kao i na sajtu nosioca pripremnih poslova [www.opstinativat.com](http://www.opstinativat.com).

Broj: 0304-350-263

Tivat, 20.09.2016. godine

**Skupština opštine Tivat**

**Predsjednik**

**Ivan Novosel**